Rossija segodnja

| Rossija segodnja |
| --- | --- |

Yritysmuoto:  valtion unitaarinen yritys (FGUP)
Perustettu:  9. joulukuuta 2013
Toimitusjohtaja:  Dmitri Kiseljov 
Avainhenkilöt:  Margarita Simonjan (päätoimittaja)
Kotipaikka:  Zubovski bul. d.4, str. 1-3, Moskova, Venäjä 
Toiminta-alue:  erityisesti ulkomaat
Toimiala:  joukkotiedotus, valtiollinen propagandatoiminta
Tuotteet:  kansainvälinen uutis- ja kuvatoimisto (RIA Novosti ja Sputnik (News) -nimillä), ulkomaille suunnatut radiolähetykset (Sputnik News), verkkosivustot, sosiaalisen median tuotteet
Omistaja:  Venäjän valtio
Kotisivu:  
Infobox OKNimi-testi OK: 
Rossija segodnja (ven.  Федеральное государственное унитарное предприятие международное информационное агентство „Россия сегодня”, Federalnoje gosudarstvennoje unitarnoje predprijatije meždunarodnoje informatsionnoje telegrafnoje agentstvo "Rossija segodnija", kirjaimellisesti suom.  Federatiivinen valtion unitaarinen yritys kansainvälinen tietotoimisto Venäjä tänään) on Moskovassa keskuspaikkaansa pitävä venäläinen valtio-omisteinen, ulkomaille suunnattuun joukkotiedotukseen keskittyvä uutistoimisto ja mediatalo. Se perustettiin Venäjän presidentti Putinin antamalla asetuksella 9. joulukuuta 2013. Yhtiömuodoltaan Rossija segodnja on valtion unitaarinen yritys (FGUP). Yhtiömuodosta FGUP seuraa, että Rossija Segodnija on lain mukaan toimittava Venäjän federaation etujen mukaisesti.
Lisäksi presidentinasetuksella erityisesti määrättiin, että mediatalon tehtävänä on Venäjän valtiollisen politiikan ja Venäjän federaation elämänmenon "valaiseminen" ulkomailla. Ylin toimeenpanovalta mediatalossa asetettiin Venäjän presidentin nimittämälle toimitusjohtajalle.
Ensimmäiseksi toimitusjohtajaksi Putin nimesi äärikonservatiiviseksi luonnehditun, räväköistä poliittisen opposition, Yhdysvaltain ja seksuaalivähemmistöjen vastaisista kannoistaan tunnetun Dmitri Kiseljovin. Muutoksen arvioitiin tähtäävän valtiollisen valvonnan tiukentamiseen jo aiemmin voimakkaasti kontrolloidulla venäläisellä mediakentällä.  Mediatalon ensimmäiseksi päätoimittajaksi nimitettiin Venäjän  ulkomaantiedotukseen erikoistuneen televisiokanava RT:n päätoimittaja Margarita Simonjan aiemman tehtävänsä ohella.
Mediatalo Rossija segodnja perustettiin toimitilojensa ja henkilökuntansa puolesta unitaariyritys, uutistoimisto RIA Novostin perustalle, ja uusi yritys sai RIA Novostin aiemman päätoimipisteen katuosoitteeseen Moskovassa. Mukaan liitettiin jo aiemmin vahvasti Venäjän "valtiollisena propagandatorvena" toiminut kansainvälisiin radiolähetyksiin keskittynut Venäjän Ääni-kanava henkilökuntineen. Sekä RIA Novosti että Venäjän Ääni lakkautettiin itsenäisinä organisaatioina. Niistä tuli osa Rossija Segodnjan toimintaa.
Myös marraskuussa 2014 kansainvälisesti esitelty Sputnik-tavaramerkki tähän liittyvä uutistoimisto ja radioasemaverkosto Sputnik News moneen maahan sijoittuvine paikallisine toimituksineen ja verkkosivustoineen on osa Venäjän valtiollista tietotoimisto Rossija segodnjaa. Venäjän vaikuttamipyrkimykset Sputnik Newsin välityksellä on nähty esimerkiksi Ruotsissa ja Saksassa uhkana ja esimerkkinä Venäjän tavasta käydä informaatiosotaa.
Vuoden 2014 budjetissa uutistoimisto RIA Novostille myönnettiin 2,604 miljardia ruplaa (noin 57,5 milj. euroa) Venäjän federaation sisä- ja ulkopolitiikan sekä Venäjän maakuvan tukemiseen.  Valtion mediatuista päätettäessä ei organisaatiomuutosta oltu vielä tehty.